Foto/Video: Dario Dalmacija/Index, Novinarka: Ivana Ramić

DALMATINSKO galebarenje naširoko je poznat pojam, a sigurno bi se dalo pronaći mnogo strankinja koje su uspomene na dalmatinske zavodnike i njihov šarm ponijele s ljetovanja u svoje zemlje.

Što to Dalmatinci imaju, a drugi nemaju i kakvu oni to priču "uvaljuju" turistkinjama, odlučili smo provjeriti u srcu Dalmacije - u Splitu, gdje se desetljećima, pogotovo na Bačvicama, kuje najvažniji zanat od svih - onaj ljubavni.

Tekst se nastavlja ispod oglasa

Dok su nam neki tvrdili da je galebarenje prijašnjih godina bilo puno uspješnije nego danas te da su muškarci tada imali poseban pristup ženama, sreli smo i one koji su zaključili da je riječ o običnom "prodavanju magle" te da je stvar u slobodoumnim strankinjama željnima zabave, a ne u neodoljivim dalmatinskim šarmerima.

O čemu je tu zaista riječ, valjda znaju samo te osvojene ljepotice.